b'\n_START_ARTICLE_\nHovacassis\n_START_SECTION_\nUtseende\n_START_PARAGRAPH_\nNoks\xc3\xa5 sm\xc3\xa5, hjerteformede, blanke, gulaktige (i alle fall p\xc3\xa5 d\xc3\xb8de eksemplarer, gjerne mer gr\xc3\xb8nnlig hos levende) skjoldbiller midtpartiet av pronotum og den midtre, opph\xc3\xb8yde delen av dekkvingene m\xc3\xb8rkere. Antennene er tr\xc3\xa5dformede og middels lange. Sett fra siden er de spisst kjegleformede. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, b\xc3\xa5de hodet og beina er skjult under dette skjoldet. Med utvidelsen blir kroppsformen hjerteformet, bredest n\xc3\xa6r forkanten av dekkvingene. Pronotum er rundet, dekkvingenes "skuldre" noe framskytende. Oversiden er spredt og kraftig punktert, punktene danner litt uregelmessige rader.\n_START_SECTION_\nLevevis\n_START_PARAGRAPH_\nB\xc3\xa5de larvene og de voksne (imago) billene lever av \xc3\xa5 spise blad p\xc3\xa5 n\xc3\xa6ringsplanten. De voksne (imago) sitter tett inntil planten og det store flate halsskjoldet og dekkvingene gj\xc3\xb8r at billen kan v\xc3\xa6re sv\xc3\xa6rt vanskelig \xc3\xa5 oppdage, og det er vanskelig for rovdyr \xc3\xa5 n\xc3\xa5 den s\xc3\xa5rbare undersiden. Larvene gjemmer seg gjerne under et tak av gammel avf\xc3\xb8ring og planterester som er festet til den fremoverb\xc3\xb8yde bakkroppsspissen.\n_START_SECTION_\nUtbredelse\n_START_PARAGRAPH_\nSlekten er utbredt p\xc3\xa5 Madagaskar.'